Kayl XY (serial, 2006)
Kayl XY — ABC Ailəsində yayımlanan Amerika televiziya serialıdır. Serial Kayl adlı qəhrəmanımızın meşədə oyanması ilə başlayır, Kaylın normal bir yeniyetmə olmadığını başa düşmək çox çəkmir. Tragerlərlə yaşamağa başlayan Kayl keçmişinin arxasınca qaçdıqda hadisələr inkişaf edir və mürəkkəbləşir. Pərdələr açıldıqca yeni suallar ortaya çıxır və serial öz maraqlı axınına davam edir. Hadisələr daha çox orta məktəb yaşlı yeniyetmələr arasında olduğundan, elmi fantastikadan başqa yaxşı bir gənclik serialı kimi də izləmək olar. İlk iki mövsümündə çox uğurlu olan serialın reytinqləri düşdüyü üçün üçüncü sezonunun axırında başa çatdırılmasına qərar verilmişdir.